jkorsvik/nowiki_second_scrape_merged huggingface dataset:
Bengt Andersson

For fotballspilleren for Malmö FF med samme navn, se Bengt Andersson (fotballspiller for Malmö FF)Bengt Evert Andersson (født 11. august 1966 i Kungsbacka) er en svensk tidligere fotballspiller som spilte målvakt.


== Karriere ==
Andersson startet karrièren i Hanhals da han var fem år. Da han var tenåring flyttet familien til Göteborg, og han meldte seg inn i GAIS, der han i 1981 debuterte for A-laget. I 1984 spilte han som 17-åring sin første seriekamp, der Grimsås IF var motstander. Da han var 19 år skrev han på for IK Brage, og debuterte i Allsvenskan som 21-åring. Etter noen sesonger i Brage gikk reisen videre til Örgryte IS. 
Andersson fikk sin debut på det svenske A-landslaget i en treningslandskamp mot Brasil i juni 1995. Våren 1996 benyttet han sjansen til å etablere seg på landslaget i førstevalget Thomas Ravellis skadefravær. Andersson beholdt plassen til utpå høsten, da Ravelli gjenvant plassen i målet. Sommeren 1996 ble Andersson profesjonell i Spania, der han spilte to sesonger for Tenerife. Mangel på spilletid hos Tenerife førte til at han mistet plassen på landslaget. I 1998 returnerte han til Sverige med klubbadresse IFK Göteborg. Bengt Andersson er en av IFK Göteborgs beste spillere noen gang, og han han har rekorden som eldste spiller på øverste nivå for IFK Göteborg. Etter at klubben hadde sikret det svenske seriemesterskapet for 2007, sluttet Andersson med fotball på elitenivå, men da Moss FK tok kontakt, signerte svensken en korttidskontrakt ut sesongen i begge de ordinære målvaktenes skadefravær.


== Privat ==
Andersson er gift og har tre sønner. 
Bengt Andersson er utdannet innen helse, redning og bygg. Han spilte mye håndball tidligere og har et svensk mesterskap med IK Heim fra 1983.


== Meritter ==
Svensk seriemester med IFK Göteborg 2007
11 A-landskamper for Sverige
1 B-landskamp for Sverige
13 juniorslandskamper for Sverige


== Referanser ==


== Eksterne lenker ==
(en) Bengt Andersson – FIFA 
(en) Bengt Andersson – Transfermarkt 
(en) Bengt Andersson – national-football-teams.com 
(en) Bengt Andersson – WorldFootball.net 
(en) Bengt Andersson – FBref 
Svenska Fotbollförbundet
BDFutbol
ifkdb.se
Waking Up the Neighbours

Waking Up the Neighbours er det sjette studioalbumet fra den canadiske rockartisten Bryan Adams, utgitt i 1991. 


== Sporliste ==
Alle sangene er skrevet av Bryan Adams, unntatt hvor annet er notert.

«Is Your Mama Gonna Miss Ya?» – 4:40
«Hey Honey – I'm Packin' You In!» – (Adams/Lange/Russell/Scott) – 3:59
«Can't Stop This Thing We Started» – 4:29
«Thought I'd Died and Gone to Heaven» – 5:48
«Not Guilty» – 4:12
«Vanishing» – 5:03
«House Arrest» – (Adams/Lange/Vallance) – 3:57
«Do I Have to Say the Words?» – (Adams/Lange/Vallance) – 6:11
«There Will Never Be Another Tonight» – (Adams/Lange/Vallance) – 4:40
«All I Want Is You» – 5:20
«Depend on Me» (Adams/Lange/Vallance) – 5:07
«(Everything I Do) I Do It for You» – (Adams/Lange/Kamen) – 6:34
«If You Wanna Leave Me (Can I Come Too?)» – 4:43
«Touch the Hand» – 4:05
«Don't Drop that Bomb on Me» – 5:58


== Eksterne lenker ==
(en) Waking Up the Neighbours på Discogs 
(en) Waking Up the Neighbours på MusicBrainz
Nunnaminster-boken

Nunnaminster-boken er en angelsaksisk bønnebok fra 800-tallet. Den ble skrevet i kongedømmet Mercia ved å benytte en lokal, såkalt «øyhåndskrift», beslektet med den karolingste minuskel. Manuskriptet blir i dag oppbevart ved British Library i London (Harley MS 2965).
Boken kom sannsynligvis i eie av Ealhswith, hustru av kong Alfred av England. Den er beslektet med Cerneboken, men er av en tidligere dato. Som Cerneboken inneholder den pasjonsfortellinger fra Evangeliene og en samling av ikke-liturgiske bønner, mange av dem tilknyttet pasjonen. Nunnaminster-boken deler også en del dikt med Cerneboken. 
Nunnaminster-boken inneholder en del dekorative initialer.


== Eksterne lenker ==
British Library Digital Catalogue of Illuminated Manuscripts entry – British Librarys digitale katalog over illuminerte manuskripter
Haugesund-dialekt

Haugesund-dialekt er talemålet som brukes i Haugesund og omegn. 


== Grammatikk ==


=== Substantiv ===


==== Hannkjønn ====
Hovedregel:

Ein gutt – gutten – flærre guttar – alle guttane


==== Hunnkjønn ====
Hovedregel:

Ei jenta – jentå – flærre jentårr – alle jentene
Ei dør – dørå – flærre dørårr – alle dørene


==== Intetkjønn ====
Hovedregel:

Ett hus – huse – flærre hus – alle husene/å
Ett eple – eple – flærre eplårr – alle eplene


=== Verb ===
Alle verb har a-ending i infinitiv, som for eksempel i «å skriva», bortsett fra i nå-verb som «å gå» og «å nå». Nå-verb får presens med -r, mens mange sterke verb danner presens med en svarabhaktivokal -'e og tonem 1 på slutten. Svake a-verb får ending med enten -a eller -e i presens (avhengig av sosiolekt), mens e-verba med få unntak får -e. Begge disse klassene bruker tonem 2 i presens.


==== Svake verb ====
A-verb:

Å sminka – sminke – sminka – har sminka (alt. 1)
Å sminka – sminka – sminka – har sminka (alt. 2. Merk: ingen endring!)E-verb:

Å spilla – spille – spillte – har spillt
Å prøva – prøve – prøvte – har prøvd-/tNå-verb:

Å nå – når – nådde – har nådd
Å spy – spyr – spydde (spøy) – har spydd


==== Sterke verb ====
Å hiva - hiv'e - heiv - har heve (å hiva = å kaste)
Å slita – slit'e – sleit – har slete/slitt
Å krypa – kryp'e – krøyp – har krøpe


=== Pronomen ===


==== Personlige pronomen ====


==== Eiendomspronomen ====
Entall:

Hannkjønn: Minn, dinn, (h)ans, hennas/nas
Hunnkjønn: Mi, di, (h)ans, hennas/nas
Intetkjønn: Mitt, ditt, (h)ans, hennas/nas
Flertall: Mine, dine, (h)ans, hennas/nasFlertal:

Våres/våras, dåkkas, dæras


=== Spørreord ===


== Andre kjennetegn ==
Skarre-rÆ-lyden blir vanligvis byttet ut med en e-lyd (sær → ser, hæl → hel, bær → ber)Et annet kjennetegn, som dog forekommer helst i nabokommunene er segmentering eller dissimilasjon. Det vil si at doble konsonanter blir gjort ulike, som f. eks. «fjell» som blir til «fjedl» og «alle» som blir til «adle».
Differensiasjon RN til DN og FN til BN som er forskjellen mellom to lyder som blir større, hvor f.eks. «barn» blir til «bad'n» («båddne» i bestemt form), «horn» blir til «hod'n», «favn» blir til «fab'n» og «søvn» blir til «sveb'n». Dette forekommer også mest på Karmøy.


== Sosiolekt ==
Tradisjonelt har det vært to språk i Haugesund: "Pent haugesundsk" og "haugesundsk". Pent haugesundsk er normert talespråk i retning av dansk språk og bokmål. Denne sosiolekten har forekommet i sentrum og blant borgerskapet og handelsstanden. Men dette er ikke lenger like tydelig. Eksempler på pent haugesundsk er «ikke» i stedet for «ikkje», «jeg» i stedet for «eg», «frem» i stedet for "fram", osv. Kort sagt benyttet man seg av bokmålsformene av mange sentrale ord og bøyninger. 
Det er også store dialektforskjeller i omegnen rundt Haugesund. På Sør- og Vest-Karmøy benytter man seg for eksempel av e-endinger hvor man i Haugesund benytter seg av å-endinger; "trappå" blir "trappe" osv.
I Sveio i nord benytter man seg av o-endinger, noe som gjør at man sier "trappo". Slik er det også østover mot Vindafjord kommune.


== Referanser ==
Sunburn (film)

Sunburn er en amerikansk-britisk krimkomedie fra 1979 regissert av Richard C. Sarafian. Filmen handler om en forsikringsagent og en modell som reiser til et populært feriested i Mexico for avsløre forsikringssvindel på flere millioner. Hovedrollene spilles av Farrah Fawcett og Charles Grodin. Filmen er basert på Stanley Ellins roman The Bind fra 1970.


== Handling ==
Jake er en forsikringsagent som får i oppdrag å undersøke en mulig forsikringssvindel på $5 millioner knyttet til dødsfallet til en rik forretningsmann i feriestedet Acapulco i Mexico. Han leier den vakre modellen Ellie til å spille hans kone slik at de kan ankomme til det kjente feriestedet under dekke av å være et ektepar. I samarbeid med sin kvinnelige partner og den lokale detektiven Marcus tar han fatt på oppgaven med stor iver. Paret blir imidlertid utsatt for flere mystiske og truende hendelser og mye tyder på at enkelte ønsker å forhindre dem i å finne ut av omstendighetene rundt forretningsmannens død.


== Om filmen ==


=== Popularitet og økonomi ===
Sunburn ble en publikumsfiasko. Den innbrakte bare $2,4 millioner i USA.


=== Anmelderne ===
Den amerikanske filmkritikeren Leonard Maltin gav den 2,5 av 4 stjerner.VG gav den terningkast to.


=== Annet ===
Sunburn ble innspilt i Acapulco høsten 1978.


== I rollene ==
(utvalg)

Farrah Fawcett ...  Ellie
Charles Grodin ...  Jake
Art Carney ...  Marcus, privatdetektiv
Joan Collins ...  Nera
William Daniels ...  Crawford
John Hillerman ...  Webb
Eleanor Parker ...  Mrs. Thoren
Keenan Wynn ...  Mark Elmes
Robin Clarke ...  Karl
Joan Goodfellow ...  Joanna
Jack Kruschen ...  Gela


== Referanser ==


== Eksterne lenker ==
(en) Sunburn på Internet Movie Database 
(fr) Sunburn på Allociné 
(nl) Sunburn på MovieMeter 
(en) Sunburn på AllMovie 
(en) Sunburn på Turner Classic Movies 
(en) Sunburn på Rotten Tomatoes 
(en) Sunburn på Box Office Mojo
Radio Vest

Radio Vest (2019-) er en nyoppstartet radiostasjon på DAB i region vest som dekker fra Jæren til Bergen. 
Radio Vest (1981-1990)
Radio Vest i Stavanger var en nærradiostasjon som kom på lufta 15. mars 1981. Denne radiostasjonen bestod av fjorten konsesjonærer, men etter at noen trakk seg, sto det ti tilbake. Ni av disse var religiøse. Kanalen etablerte studio på Solborg Folkehøgskole.
Noen av stasjonens tidligere medarbeidere, som siden har blitt kjent på riksdekkende radio er blant andre Bjarte Tjøstheim og Olav Viksmo-Slettan.


== Referanser ==
Namsmyndigheter

Namsmyndigheter er i Norge offentlige myndigheter med rett til å gjennomføre sivile krav med tvang. Dette er generelt namsmannen og tingretten (den alminnelige namsmyndighet), i tillegg er Statens innkrevingssentral, skatteoppkreveren (fra 2020 utføres dette av Skatteetaten) og NAVs innkrevingssentral særnamsmenn. I lensmannsdistrikter er lensmannen namsmann. I namsfogddistrikter er namsfogden namsmann. I politistasjonsdistrikter med sivile rettspleieoppgaver er politistasjonssjefen namsmann. Namsmann for Svalbard er Sysselmesteren på Svalbard. I tillegg er det særnamsmann med namsmyndighet på bestemte områder blant annet Statens innkrevingssentral og kemneren. Særnamsmannen trenger ikke gå via den alminnelige namsmann for å kreve inn utestående.Under namsmannen hører de saker som loven legger til namsmannen. Først og fremst gjelder det tvangsfullbyrdelse, men også gjeldsordningssaker, og dessuten de saker om gjennomføring som tingretten pålegger namsmannen etter loven.Namsmannen er i utgangspunktet den eneste myndighet i Norge som kan benytte tvang og makt til å gjennomføre sivile krav.
Namsmannen plikter etter anmodning å bistå tingretten i forhold som gjelder tvangsfullbyrdelse.


== Referanser ==


== Eksterne lenker ==
Tvangsfullbyrdelsesloven
Abens

Abens er ei lita elv i Oberbayern og Niederbayern, og ei av sideelvene til Donau. Den har sitt utspring nær landsbyen Abens i Freising og har en lengde på 76 kilometer. I den øvre delen renner Abens forbi åslandskapet Hallertau. Den største sideelva er Ilm, som opprinnelig var en sideelv til Donau, men som etter kunstig regulering ble en sideelv til Abens i stedet. Abens renner forbi byene Mainburg, Elsendorf, Siegenburg, Biburg, Abensberg og Bad Gögging.  


== Kilder ==
Abens Wasserwirtschaftsamt Landshut
Hestrie Cloete

Hestrie Cloete-Storbeck (født 26. august 1978 i Germiston er en tidligere sørafrikansk) friidrettsutøver.
Den 1,85 meter høye høydehopperen tilhørte verdenseliten i en årrekke. Under OL 2000 i Sydney og 2004 i Athen tok hun sølvmedalje. Mellom disse prestasjonene ble hun to ganger verdensmester, i Edmonton i 2001 og i Paris i 2003. I Paris vant hun med resultatet 2,06 m, bare 3 cm lavere enn verdensrekorden til Stefka Kostadinova.
Etter OL i 2004 la Cloete opp. Hun var kjent for å være kjederøyker og glad i fast-food, noe som ikke så ut til å ha innvirkning på hennes prestasjoner.


== Eksterne lenker ==
(de) Hestrie Cloete – Munzinger Sportsarchiv 
(en) Hestrie Cloete – Olympics.com 
(en) Hestrie Cloete – Olympic.org 
(en) Hestrie Cloete – Olympedia 
(en) Hestrie Cloete – Sports-Reference (OL-resultater – arkivert) 
(en) Hestrie Cloete – Commonwealth Games Federation 
(en) Hestrie Cloete – Commonwealth Games Federation 
(en) Hestrie Cloete – World Athletics 
(en) Hestrie Cloete – Track and Field Statistics
Yandraduth Googoolye

Yandraduth Googoolye (født 1954) er en mauritisk økonom. 
Han er første visesentralbanksjef for Mauritius' sentralbank, en stilling han har hatt siden juli 2006. Fra 1. januar til 13. februar 2007 fungerte han som sentralbanksjef.
Han begynte i sentralbanken i 1985, men hadde før dette jobbet for revisjonsselskapet Messrs Kemp Chatteris på Mauritius. I sentralbanken jobbet han først med regnskap, og fra 1987 med overvåkning av bankvesenet. I 1991 ble han direktør for bankovervåkningsavdelingen. Han ble overflyttet som direktør for driftsavdelingen (Operations) i 1997, og samme stilling i avdelingen for regnskap, budsjettering og betalingssystemer i 2002. 
Googoolye har vært med på etableringen av Mauritius' Real Time Gross Settlement System (RTGS), dvs at bruttooppgjøret mellom bankene gjøres i realtid. Han har også vært ansvarlig for å automatisere Mauritius' Clearing House (klareringssentralen mellom bankene). 


== Kilder ==
Biografi på sentralbankens hjemmeside
Ablach (elv)

Ablach er ei elv i Baden-Württemberg sør i Tyskland, og ei av sideelvene til Donau fra høyre. Den har sitt utspring ved Hohenfels og har en lengde på 31 kilometer.På vei mot Donau renner den gjennom lavlandet Schwackenreuter og passerer byer og landsbyer som Bichtlingen, Meßkirch, Menningen, Göggingen, Ablach, Krauchenwies og Mengen. Etter Mengen renner elva ut i Donau.
Ablachtal, dalen som elva renner gjennom har vært bosatt siden keltisk tid på grunn av den frodige elvebredden som egna seg godt til jordbruk. 


== Referanser ==
Fylkesvei 2686

Fylkesvei 2686  går mellom Slemmestad og Sundbykrysset i Asker kommune.
Frem til 2019 hadde veien betegnelsen fylkesvei 6.


== Kommuner og knutepunkter ==

 Asker


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2686
(no) Statens vegvesen – trafikkmeldinger
Fylkesvei 2688

Fylkesvei 2688  går mellom Stokker og Bødalen i Asker kommune. Veien er 3,1 km lang.
Frem til 2019 hadde veien betegnelsen fylkesvei 8.


== Kommuner og knutepunkter ==

 AskerBøveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2688
(no) Statens vegvesen – trafikkmeldinger
Ablach

Ablach kan vise til:

ei sørlig sideelv til Donau; se Ablach (elv)
en landsby i kommunen Krauchenwies; se Ablach (Krauchenwies)
en keltisk guddom; se Ablach (guddom)
Emain Ablach, et sted i den keltiske hinsidesverdenen/gudeverdenen.
Ahmad Jameel Khadaroo

Ahmad Jameel Khadaroo (født 1972) er en mauritisk økonom. 
Han er andre visesentralbanksjef for Mauritius' sentralbank, en stilling han har hatt siden 2007. 
Før han begynte i sentralbanken var han foreleser på University of Mauritius fra 2000 til 2004. Han har gitt ut flere avhandlinger, og er publisert i flere internasjonale jounaler. 
Han har jobbet som rådgiver for Verdensbanken og FNs utviklingsprogram, med saker som angår Mauritius' økonomi. 


== Kilder ==
Biografi på sentralbankens hjemmeside
Fylkesvei 1618

Fylkesvei 1618 går mellom Guriby og Bærums Verk i Bærum kommune.
Før 1. januar 2010 hadde veien betegnelsen fylkesvei 155.
Frem til 2019 hadde veien betegnelsen fylkesvei 603. Per oktober 2021 har den 1,3 km lange strekningen mellom Guriby og Bjerke blitt omklassifisert til kommunal vei.


== Kommuner og knutepunkter ==

 BærumLommedalsveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv1618
(no) Statens vegvesen – trafikkmeldinger
Altmühl

Altmühl er ei elv i Bayern i Tyskland, og ei av sideelvene til Donau fra venstre. Den er om lag 230 kilometer lang.
Altmühl har sitt utspring nær byen Ansbach. Herfra renner elva sørøstover som ei lita elv og renner ut i Altmühlsee nord for Gunzenhausen. Etter Gunzenhausen tar elva en stor sving rundt Fränkische Alb, og her går den inn i Altmühldalen naturpark.
Altmühl renner gjennom byene Treuchtlingen, Eichstätt og Beilngries. Etter Dietfurt er elveleiet retta opp og er en del av kanalen som knytter elvene Main og Donau sammen (Main-Donaukanalen).
Altmühl munner til slutt ut i Donau i Kelheim.
Mastermind

Mastermind (opprinnelig Master Mind) er et prisbelønt brettspill som ble oppfunnet i 1970 – 71 av israeleren Mordecai Meirowitz og først utgitt i 1971 av Invicta Toys and Games Limited i England.


== Beskrivelse ==
Spillet ble etter hvert meget populært og bredte seg som en farsott over hele verden midt på 1970-tallet. Informa Forlag lanserte spillet i Norge i 1976 og også her vant det stor popularitet.  
Spillet går ut på at den ene spilleren bruker farvete brikker for å sette opp en skjult kombinasjon (kode), som den andre spilleren skal forsøke å gjette.  Etter hver gjetning får spilleren et antall små sorte og hvite pinner ved siden av koden han/hun gjettet på.  Pinnene viser hvor mange brikker som er av riktig farve på riktig plass (sorte pinner), og hvor mange brikker som er av riktig farve, men er feil plassert (hvite pinner). Det er selvsagt om å gjøre å gjette koden ved å bruke færrest mulig forsøk.
Utgiveren er blitt kritisert for bildet på eskens forside. Bildet viser en tenkende hvit middelaldrende mann som sitter på en stol og en vakker ung asiatisk kvinne som står bak ham. Det er blitt hevdet at bildet er både kjønns- og rasediskriminerende, da det tydeligvis er den hvite mannen som er mester­hjernen, mens den asiatiske kvinnen bare er til pynt og må holde seg diskret i bakgrunnen. De to modellene ble for øvrig gjenforent etter 30 år i 2003, og et nytt bilde ble tatt.


== Varianter ==
Etter originalspillets suksess ble det utgitt en rekke varianter av spillet:
1971:   Mastermind 
1975:   Super Mastermind 
1975:   Mastermind 44 
1975:   Royale Mastermind 
1975:   Deluxe Mastermind 
1977:   Electronic Mastermind 
1978:   Walt Disney Mastermind 
1989:   Advanced Mastermind
Man kan også spille spillet med blyant og papir. Da kan man f.eks. bruke tall eller bokstaver i stedet for farver.  Det er også laget et utall dataprogrammer og online-utgaver av spillet.


== Turneringer og mesterskap ==
Det er blitt spilt nasjonale og internasjonale mesterskap i Mastermind.  I 1977 arrangerte Informa Forlag NM i spillet.  Mesterskapet ble vunnet av 15 år gamle Rune Frøseth fra Steinkjer.  Han kvalifiserte seg dermed til tidenes første VM i London samme år.  I VM ble han nr. 2 etter å ha tapt finalen mot den 16 år gamle engelskmannen John Searjeant knepent etter ekstraomganger. Det ble også arrangert NM i 1978, vunnet av Bente Bang-Nilsen fra Moss.


== Referanser ==


== Eksterne lenker ==
A Brief History of the Master Mind Board game
Artikkel om Mastermind i Mathworld
Invictas historie
Mastermind på Boardgamegeek
Mastermind på The Memory Lab
Onlinespiele-Sammlung
Donna Tartt

Donna Tartt (født 23. desember 1963 i Greenwood, Mississippi) er en amerikansk forfatter som har utgitt romanene Den hemmelige historien (1992), Den lille vennen (2002) og Stillitsen (2013). Tartt vant Pulitzerprisen for Stillitsen (The Goldfinch) i 2014. Hun stod på Times liste i 2014 over «de 100 mest innflytelsesrike personer».Hun vokste opp i Mississippi og skrev sitt første dikt da hun var 5 år, da hun var 13 fikk hun publisert en tekst i et litterær tidsskrift. Hun studerte først ett år ved University of Mississippi («Ole Miss») i hjemstaten. I 1982 fikk hun plass på Bennington College i Vermont, der hun ble kjent med andre kommende forfattere som Jill Eisenstadt og Bret Easton Ellis.
Den hemmelige historien ble en umiddelbar verdenssuksess. Ti år senere kom Den lille vennen i 2002, igjen en internasjonal bestselger, nominert til Orangeprisen og tildelt WH Smith Literary Award.For Den hemmelige historien betalte høystbydende, forlaget Knopf, hele $ 450.000, men tjente det nesten omgående inn igjen på videresalg til utlandet. Filmrettighetene gikk også for en høy sum. I 2014 leste Tartt inn debutboken sin som lydbok for Harper Audio, ti år etter at hun sist hadde lest den, og ble overrasket over sin egen hovedperson, Richard Papen - hvor forsiktig og kontrollert han er i sine samhandlinger med andre. Tittelen Den hemmelige historien lånte Tartt fra Prokopios, som i sitt verk av samme navn fikk utgitt sine avsløringer om keiser Justinian og Theodora som han ikke våget å ta med i tidligere arbeider, av frykt for keiserparets hevn. Tartts roman er også blitt lest som nøkkelroman og hevnlitteratur. Lili Anolik har laget podkasten Once upon a time...at Bennington College etter en rekke intervjuer med folk som studerte der på samme tid som Tartt.


== Priser ==
2003 : WH Smith Literary Award for Den hemmelige historien
2014 : Pulitzer-prisen for The Goldfinch
2014 : Andrew Carnegie Medal for Excellence for Fiction for The Goldfinch


== Bibliografi ==
The Secret History : roman, 1992 (Norsk oversettelse Den hemmelige historien, oversatt av IdaLou Larsen. (Tiden, 1994)
Tam-O'-Shante : novelle, 1993, utgitt i The New Yorker 19. april, s 90.
A Christmas Pageant : novelle, 1993, utgitt i Harper's i desember, s 45
A Garter Snake : novelle, 1995, utgitt i GQ i mai, s 89
The Ambush : novelle, 2005, utgitt i The Guardian 25. juni
The Little Friend : roman, 2001  (Norsk oversettelse Den lille vennen, oversatt av Hege Hammer. (Tiden, 2004)
The Goldfinch : roman, 2013 (Norsk oversettelse Stillitsen, oversatt av Hilde Lyng. (Tiden, 2014)


== Referanser ==


== Eksterne lenker ==
(en) Donna Tartt – kategori av bilder, video eller lyd på Commons 
(en) Donna Tartt på Internet Movie Database 
(en) Donna Tartt hos The Movie Database 
(en) Donna Tartt på Discogs 
(en) Donna Tartt på MusicBrainz 
(en) Donna Tartt på Twitter
Brigach

Brigach er ei elv i Baden-Württemberg sør i Tyskland, og er den korteste av to elver som danner Donau. Brigach har sitt utspring i en høyde på 925 meter over havet i St. Georgen i Schwarzwald. Av byer langs Brigach finner man Villingen-Schwenningen og etter 43 kilometer renner den sammen med Breg i Donaueschingen og danner Donau.
Fylkesvei 1477

Fylkesvei 1477 går mellom Halvorsrud bru og Mo i Aurskog-Høland kommune.
Frem til 2019 hadde veien betegnelsen fylkesvei 240.


== Kommuner og knutepunkter ==

 Aurskog-HølandBjørnebråteveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv1477
(no) Statens vegvesen – trafikkmeldinger
Naab

Naab er ei elv i Bayern i Tyskland, og ei av sideelvene til Donau. Den er om lag 165 kilometer lang, inkludert hovedkilden Waldnaab.Naab blir danna der elvene Waldnaab og Haidenaab renner sammen ved Luhe-Wildenau, sør for Weiden in der Oberpfalz. Den renner hovedsakelig sørover, gjennom byene Nabburg, Schwandorf og Burglengenfeld. Elva munner ut i Donau nær Regensburg.


== Litteratur ==
Franz, X. Bogner: Die Naab – mit Waldnaab, Fichtelnaab, Haidenaab. (2004) Luftbildband, 132 Seiten, Pustet, Regensburg, 2004. ISBN 3-7917-1915-7
Die Naab – Leben am Fluß im Wandel der Zeit. (1998) Buch & Kunstverlag Oberpfalz, Amberg,´ISBN 3-924350-93-0
Dietmar, Herrmann: Der Ochsenkopf im Fichtelgebirge, Heft 17/2009 der Schriftenreihe Das Fichtelgebirge (FGV)
Mauritisk rupi

Mauritisk rupi er valutaen som brukes i Mauritius, som ligger utenfor Afrikas østkyst. Valutakoden er MUR. 1 rupi deles inn i 100 cent. Cent brukes imidlertid ikke lenger.
Valutaen ble innført i 1877, og erstattet den mauritiske dollaren. 
Valutaen gis ut av Mauritius' sentralbank (Bank of Mauritius), som ble grunnlagt i 1967, og som har hovedkontor i Port Louis.


== Valører ==
mynt: 1, 5 og 10 rupier
underenhet: tidligere cent
sedler: 25, 50, 100, 200, 500, 1000 og 2000 rupier


== Eksterne lenker ==
Mauritius' sentralbank
MUR sedler